Document ID: /roh_data/filtered/fineweb-2-filterrobots_roh.jsonl.gz/68473

Giacun Dermont ha emprem presentau las cartas da troccas e las quater colurs ch’ei dat sper las troccas che dattan la finfinala era il num al giug. Il giug deriva dils franzos che han probabel creau quellas «cartes de tarot» ord las qualas ils Sursilvans han lura creau il giug da troccas. En survetsch franzos eran biars Grischuns, aschia porta aunc oz la Cumpagnia da Mats da Domat l’uniforma da quei temps sco era ils mats da Sagogn. Aschia fa ei era buc surstar ch’igl anteriur capitani, Gian Arquint, da Domat ei staus ad emprender a dar il giug. Reschdau aunc empau dall’historia ha Vitus Dermont che ha medemamein surpriu d’instruir ina meisa.
Grazia fitg a noss sponsurs:
L’atmosfera el luvratori cultural da Cuera era fetg buna ed emperneivla. Giacun Dermont ha declarau bein che las cartas consisitien ord quater colurs che vegnan numnadas: Spadas, bastuns, cuppas e rosas. Special ei che duas colurs dumbran da surengiu e duas da sutensi. Quei po irritar biars mo Giacun ha explicau quei fetg logic. Per batter cun Spadas e bastuns eisi meglier dad haver bia. Denton sti has in calisch singular ni ina muneida speciala, ina raritad, lura vala quella dapli che sche ti has otg cuppas.
Il tschintschar duront dar ora ei ina fetg impurtonta part dil giug e sauda atgnamein schon e vitier. Pér suenter che tuts han getg tgei ch’ei han ni e buc entscheiva il giug per propi. In giug che semeglia empau ad in jass cun cartas che semeglian al giug talian da scoppa ni d’ina dunna che sa dapli che mo magliar paun e latg. Cunquei ch’ins ha vitier las figuras e las diesch cartas per colur aunc 23 troccas ha mintga giugadur all’entschatta la detga pluna cartas enta maun. Quei ei da s’endisar e saver tgei ch’ei iu aunc bia pli grev da tener la survesta. Las figuras consistan ord quater cartas, il retg, la femna, il cavalier ed il buob. Special ei tier las cartas romontschas stampadas dalla Surselva Romontscha che las reginas vegnan gnanc tituladas ni sco damas ni sco dunnas, mobein sco femnas. Quei, sco era il fatg che la famiglia ei buca cumpletta sch’il retg maunca, muossa ch’il giug ei schon empau pli vegls. Mo perviada quei era cult, era sch’ei fuss forsa da ponderar ch’ins titulass las femnas empau pli da niebel, silpli en in giug da cartas. Il tschintschar influenzescha gie il patertgar.
Cunzun per tuts Grischuns ei il tschintschar duront dar ora cartas grondius. Sch’ins enconuscha Médel e Tujetsch eis ei bia pli legher da duvrar quellas expressiuns che san variar da vitg tier vitg. Era per buc Romontschs eis ei segir da cussegliar dad ina gada empustar «strusch in pier» ell’ustria e merar cons ch’in survegn.
Text: U. Candrian, Giuru
Fotografia: Wikipedia